OpenLLM-France/wikimedia huggingface dataset:
# Acidithiobacillus

Acidithiobacillus és un gènere de proteobacteris. Com tots els proteobacteris, Acidithiobacillus és gramnegatiu. Els membres d'aquest gènere estaven classificats com Thiobacillus, fins que es van reclassificar l'any 2000.
* Acidithiobacillus ferrooxidans (sinònim Thiobacillus ferrooxidans) viu dins els dipòsits de pirita metabolitzant ferro i sofre i produint àcid sulfúric.
* Acidithiobacillus thiooxidans (sin. Thiobacillus thiooxidans, Thiobacillus concretivorus) consumeix sofre i produeix àcid sulfúric. Primer es va aïllar del sòl i també s'ha observat fent corrosió del ciment dels col·lectors d'aigües residuals, convertint el sulfur d'hidrogen que contenen en àcid sulfúric.
Aquestes dos bacteris es fan servir en la tècnica minera de la biolixiviació, mitjançant la qual els metalls s'extrauen per oxidació. Els bacteris es fan servir de catalitzador.

## El gènere Thiobacillus

Thiobacillus és un quimiolitòtrof que metabolitza sofre. Estan adaptats a àmplies variacions de temperatura i pH.

## Referències

* 1 2 Kelly, D.P., and Wood, A.P. «Reclassification of some species of Thiobacillus to the newly designated genera Acidithiobacillus gen. nov., Halothiobacillus gen. nov. and Thermithiobacillus gen. nov."». Int. J. Syst. Evol. Microbiol., 50, 2000, pàg. 489–500. PMID: 10758851. l'enllaç Arxivat 2008-09-05 a Wayback Machine.
* ↑ Selman A. Waksman and J.S. Joffe «Microorganisms Concerned in the Oxidation of Sulfur in the Soil II. Thiobacillus Thiooxidans, a New Sulfur-oxidizing Organism Isolated from the Soil». J Bacteriol, 7, 2, 1922, pàg. 239–256. PMC: 378965. PMID: 16558952. l'enllaç
* ↑ Sand, W. & Bock, E. «Biotest System For Rapid Evaluation Of Concrete Resistance To Sulfur-Oxidizing Bacteria». Materials Performance, 26, 3, 1987, pàg. 14-17. «CSA». Arxivat de l'original el 2011-05-20. [Consulta: 7 juliol 2012].

## Enllaços externs

* Acidithiobacillus ferrooxidans ATCC 23270 Genome Page Arxivat 2008-06-30 a Wayback Machine.
# Hannó (fill de Magó)

Hannó va ser el pare de l'Hamílcar que va morir en la Batalla d'Himera l'any 480 aC.
Era un militar cartaginès i personatge notable de Cartago que va ostentar alts càrrecs al govern, i que Heròdot menciona.

## Referències

* ↑ 1.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 342
# Banc Nacional de Ruanda

El Banc Nacional de Ruanda (kinyarwanda Banki Nkuru Y'u Rwanda, francès Banque Nationale du Rwanda) és el banc central de Ruanda. El banc va ser fundat en 1964. L'actual governador del banc és John Rwangombwa

## Localització

Està acorralat al Banc Nacional d'Edificis de Ruanda, a l'avinguda KN6 al districte de negocis central de Kigali, capital i ciutat més gran de Ruanda. Les coordenades de la seu del banc són 01°56'56.0"S, 30°03'49.0"E (Latitude:-1.948889; Longitude:30.063611).

## Informació general

El Banc actua en la promoció de la política d'inclusió financera i és membre líder de per l'Aliança per la Inclusió Financera. També és una de les 17 institucions reguladores originals per establir compromisos nacionals específics d'inclusió financera segons la Declaració de Maya durant el 2011 Fòrum de Política Global de l'AFI celebrat a Mèxic.

## Història

El banc central ha evolucionat pas a pas:
* El Reial decret del 27 de juliol de 1887 estableix el franc com a moneda de l'Estat Independent del Congo, i Ruanda també està inclosa.
* L'Acord de Heligoland de 1890 col·loca a Ruanda i Burundi dins de l'esfera d'influència alemanya a Àfrica; la rupia alemanya de l'est d'Àfrica és la moneda oficial; la circulació del franc francès continua.
* Com a resultat de les accions de Bèlgica, el Congo Belga es converteix en membre de la Unió Monetària Llatina en 1908.
* El Banc de Congo Belga és establert en 1909.
* El Banc de Congo Belga emet els seus primers bitllets de banc en 1912.
* Ruanda i Burundi s'uneixen a la Zona del Franc Congo després de la derrota d'Alemanya en la Primera Guerra Mundial.
* La colònia de Congo belga i el Banc de Congo belga creen una nova relació; 1927-1952
* Era de la Segona Guerra Mundial : participació temporal del Banc d'Anglaterra ; el Franc congolès cotitza a Londres.
* El Congo Belga i el "Banc Central Rwanda-Urundi" (BCCBRU) 1952 - 1960
* El "Banque d'Emission du Rwanda et du Burundi (BERB)" / (Banc emissor de Rwanda i Burundi) - 1960 - 1964
* El "Banque Royale de Burundi (BRB)" i el "Banque Nationale du Rwanda (BNR)" s'inauguren en 1964.
* El "Banque de la République du Burundi" (BRB) obre en 1966

## Referències

* 1 2 National Bank of Rwanda. «A Brief Survey of Rwanda's Monetary History». Kigali: National Bank of Rwanda, 28-09-2016. [Consulta: 28 setembre 2016].
* ↑ Kabona, Esiara. «Rwanda retains key repo rate at 6.5 percent». The EastAfrican, 27-09-2016. [Consulta: 28 setembre 2016].
* ↑ Google. Google Maps [mapa]. (28 setembre 2016)
* ↑ Google. Google Maps [mapa]. (28 setembre 2016)
* ↑ Alliance for Financial Inclusion. «Maya Declaration Urges Financial Inclusion for World's Unbanked Populations». Riviera Maya, Mexico: Prnewswire Quoting Alliance for Financial Inclusion, 30-09-2011. [Consulta: 28 setembre 2016].

## Enllaços externs

* (francès) (anglès) Banque Nationale du Rwanda Arxivat 2018-02-01 a Wayback Machine.
# Can Pujau

Can Pujau és una masia situada al municipi de Cabanelles, a la comarca catalana de l'Alt Empordà. Es troba als peus del Puig Pujau.

## Referències

* ↑ «Cabanelles». Nomenclàtor oficial de toponímia major de Catalunya p. 186, 2003. Arxivat de l'original el 2024-01-28. [Consulta: 28 gener 2024].
# Joves i bruixes

Joves i bruixes (The Craft a la versió original) és una pel·lícula estatunidenca d'Andrew Fleming estrenada el 1996. Ha estat doblada al català.

## Argument

Nancy, Bonnie i Rochelle són tres estudiants enamorades d'esoterisme i practiquen la màgia. Els altres estudiants les consideren com boges i bruixes. Estan unides per una quarta, Sarah, dotada de dons excepcionals. Les quatre joves dones formaran un cercle capaç d'invocar els més poderosos esperits i transformar els seus somnis en realitats. Fins al dia on les rivalitats apareixen en el petit grup.

## Repartiment

* Robin Tunney: Sarah Bailey
* Neve Campbell: Bonnie Hyper
* Fairuza Balk: Nancy Downs
* Rachel True: Rochelle Zimmerman
* Assumpta Serna: Lirio, la llibretera de l'ocult
* Skeet Ulrich: Chris Hooker
* Christine Taylor: Laura Lizzie, la rossa racista
* Cliff De Young: M. Bailey, el pare de Sarah
* Breckin Meyer: Mitt
* Helen Shaver: Grace Downs, la mare de Nancy
* Brenda Strong: El metge de Bonnie

## Al voltant de la pel·lícula

* Robin Tunney porta una perruca a Joves i bruixes . A Empire Records, la seva precedent pel·lícula, es va haver d'afaitar el crani.
* Una de les cançons de la pel·lícula, « How Soon Is Now » de Love Spit Love, també és utilitzada als crèdits de la sèrie Charmed que posa igualment en escena joves bruixes.

## Referències

* ↑ «Joves i bruixes». esadir.cat.
* ↑ «The Craft» (en anglès). The New York Times.
# Bulweria

Bulweria és un gènere d'ocells marins de la família dels procel·làrids. Són coneguts com a petrells, nom que comparteixen amb els membres d'altres gèneres de la seva família.

## Llistat d'espècies

Se n'han descrit dues espècies vives dins aquest gènere.
* Petrell de Bulwer (Bulweria bulwerii).
* Petrell de Jouanin (Bulweria fallax).
Una espècie endèmica de l'Illa de Santa Helena, el petrell petit de Santa Helena (Bulweria bifax), es va extingir al segle xvi.

## Referències

* ↑ El gènere Bulweria a TAXONOMICON Rev. 10-09-2010
* ↑ Bulweria bifax a Red List de UICN Rev. 10-09-2010
# Cetoteri

Els cetoteris (Cetotherium) foren un gènere de cetacis extints que s'assemblaven bastant a les espècies actuals de cetacis. Visqué entre el Miocè i el Pliocè. Se n'han trobat restes fòssils a molts llocs de Nord-amèrica i Europa, però els més antics han estat descoberts a Sant Sadurní d'Anoia, Sant Pere de Ribes i Sant Llorenç d'Hortons. A la seva època fou presa de Megalodon i altres depredadors marins. Els cetoteris assolien una llargada d'aproximadament 12 metres.

## Referències

* ↑ Pilleri, G. «Miocene cetacean remains from Mediterranean Spain» (text complet) (en anglès). Contributions to the paleontology of some Tethyan Cetacean and Sirenia (Mammalia) II., 1989, p. 13-36.
# Cosoryx

Cosoryx és un gènere extint d'antilocàprids que visqueren durant el Miocè als Estats Units, Mèxic i, possiblement, el Japó. Basant-se en la forma del premaxil·lar, es creu que era un animal pasturador.

## Referències

* ↑ Entrada «Cosoryx» de la Paleobiology Database (en anglès). [Consulta: 20 desembre 2022].
* ↑ N. Solounias i S. M. C. Moelleken. 1993. "Dietary adaptation of some extinct ruminants determined by premaxillary shape". Journal of Mammalogy 74(4: 1059-1071
# Fitoplasma

Fitoplasma (Phytoplasma) són bacteris especialitzats que són paràsits obligats del floema de les plantes, els insectes en són vectors. Quan van ser descoberts pels científics, l'any 1967, els van anomenar organismes similars al micoplasma o MLOs. No es poden cultivar in vitro en medis de cèl·lules lliures. Es caracteritzen per no tenir paret cel·lular, una forma pleiomòrfica o filamentosa amb un diàmetre normalment menor d'un micròmetre i un genoma petit.
Els fitoplasmes són paràsits de conreus importants com el cocoter i la canya de sucre, causen una gran varietat de símptomes.

## Referències

* ↑ Doi, Y; Teranaka M, Yora, K and Asuyama, H «Mycoplasma or PLT-group-like organisms found in the phloem elements of plants infected with mulberry dwarf, potato witches' broom, aster yellows or paulownia witches' broom». Annals of the Phytopathological Society of Japan, 33, 1967, pàg. 259–266.

## Enllaços externs

* First International Phytoplasmologist Working Group Meeting published in Vol. 60-2 2007 of Bulletin of Insectology
* Phytoplasma Genome Projects.
# April, May i June

April, May i June o Abril, Maig i Juny (títol original en neerlandès, April, May en June) és una pel·lícula dramàtica neerlandesa del 2019 dirigida per Will Koopman. S'ha doblat al català central per a TV3 amb el títol d'April, May i June, i al valencià per a À Punt amb el nom d'Abril, Maig i Juny.

## Repartiment

| Intèrpret | Personatge |
| Linda de Mol | April |
| Elise Schaap | May |
| Tjitske Reidinga | June |
| Olga Zuiderhoek | Mies |
| Bas Hoeflaak | Jan |
| Patrick Duffy | Patrick Duffy |
| Peter Bolhuis | Jos |
| Gijs Scholten van Aschat | Daan/Daniëlle |
| Mark Rietman | Matthias |
| Ali Ben Horsting | Mark |
| Dragan Bakema | Doctor Alex |

## Premis i reconeixements

| Any | Premi | Categoria | Nominat(s) | Resultat |
| 2019 | Pel·lícula d'or | 100.000 espectadors | Will Koopman, John de Mol i Alex Doff | Guanyador |
| 2020 | Pel·lícula de platí | 400.000 espectadors | Will Koopman, John de Mol i Alex Doff | Guanyador |

## Referències

* ↑ «Pel·lícules - April, May i June». TV3. [Consulta: 13 maig 2023].
* ↑ «Abril, Maig i Juny». À Punt, 01-10-2023. [Consulta: 4 octubre 2023].
* ↑ «April, May en June haalt Gouden Film binnen» (en neerlandès), 28-12-2019. Arxivat de l'original el 2019-12-28. [Consulta: 6 maig 2023].
# Chara

Chara és un gènere d'algues verdes dins la família Characeae. Linné, va establir el gènere Chara el 1753.

## Morfologia

Les espècies de Chara són pluricel·lulars i semblen plantes terrestres perquè tenen estructures similars a la tija i la fulla. El sistema d'embrancament és complex. Típicament estan fixades al litoral fent servir com unes arreletes (rizoides). Al tacte són aspres, ja que dipositen calci en les parets cel·lulars, cosa que, a més, els dona una olor desagradable a sulfur d'hidrogen.

## Hàbitat

Es troben en aigües dolces (com per exemple el fons de les basses) especialment en llocs calcaris de zones temperades. Prefereixen aigües poc oxigenades i no es troben en llocs amb larves de mosquits. Les espècies de Chara creixen submergides al fons fangós d'aigües clares.

## Reproducció

Es reprodueixen vegetativament i sexualment. Les fructificacions masculines són glòbuls i les femenines núcules.

## Taxonomia

* Chara braunii
* Chara canescens
* Chara contraria (oposada)
* Chara corallina
* Chara elegans
* Chara excelsa
* Chara fibrosa
* Chara formosa
* Chara fragilis
* Chara globularis
* Chara hispida
* Chara hornemannii
* Chara intermedia
* Chara nataklys
* Chara sejuncta
* Chara virgata
* Chara vulgaris
* Chara zeylanica
* Chara connivens (convergent)

## Referències

* ↑ F.E.Round, The Biology of the algae, Ernest Arnold, 1966
# Pseudoalcippe

Pseudoalcippe és un gènere obsolet d'ocells de la família dels sílvids (Sylviidae). El Congrés Ornitològic Internacional, en la seva llista mundial d'ocells (versió 10.2, 2020) traslladà les dues espècies de Pseudoalcippe al gènere Sylvia, prenent per base els resultats de diversos estudis.

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere contenia dues espècies:
* Pseudoalcippe abyssinica - Tallarol d'Abissínia (sylvia abyssinica)
* Pseudoalcippe atriceps - Tallarol del Rwenzori (sylvia atriceps)

## Referències

* ↑ «Sylviid babblers, parrotbills & white-eyes». World Bird List Version 7.3. International Ornithologists' Union, 2017.
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Etheostoma sequatchiense

Etheostoma sequatchiense és una espècie de peix de la família dels pèrcids i de l'ordre dels cipriniformes que es troba a Nord-amèrica a l'estat de Tennessee. Va ser descrit el 1979 per B.M. Burr.

## Referències

* ↑ Torres, Armi G.; Bailly, Nicolas. «Etheostoma sequatchiense Burr, 1979 Sequatchie darter» (en anglès). Fishbase.
* ↑ Burr, Brooks M. «Systematics and life history aspects of the percid fish Etheostoma blennius with description of a new subspecies from Sequatchie River, Tennessee» (en anglès). Copeia, 1979, pàg. 191-203. DOI: 10.2307/1443403.
# Hans Beimler

Hans Beimler (Múnic, 2 de juliol de 1895 - Madrid, 1 de desembre de 1936) fou un comunista alemany, membre del Comitè central del Partit Comunista d'Alemanya, diputat al Reichstag i comissari polític del batalló Thälmann de la XII Brigada Internacional a la Guerra Civil espanyola.
Les circumstàncies de la seva vida i sobretot de la seva mort en combat el convertiren en un símbol per als voluntaris de les Brigades Internacionals.
| « | …va dir la seva resposta: Vencerà la llibertat! I continuaràs vivint en nosaltres i en la lluita, Hans Beimler, company | » |
| — De la cançó Hans Beimler, company segons versió de M. Sacristán |||
Hans Beimler va néixer el 2 de juliol del 1895 a la ciutat bavaresa de Múnic. Va ser tancat al camp de concentració de Dachau (Alemanya) l'11 d'abril del 1933, igual que la seva dona Zenta que fou enviada a un altre camp deu dies després. Beimler va aconseguir escapolir-se un dia abans de la seva execució, escanyant un guàrdia de les SS i vestint-se amb la seva roba.
Va allistar-se com a voluntari a la Guerra d'Espanya i el 23 de juliol del 1936 va formar a la caserna de Pedralbes de Barcelona la centúria Thälmann, en honor del líder comunista Ernst Thälmann, els components de la qual eren majoritàriament comunistes alemanys. La centúria Thälmann es va convertir en batalló el novembre del 1936 i es va incorporar a la XII Brigada Internacional, al costat dels batallons Garibaldi i André Marty. Foren enviats a Madrid el 7 de novembre, sota el comandament del general Paul Lukács i amb Hans Beimler com a comissari polític del batalló Thälmann.
L'1 de desembre del 1936 va morir en la batalla de la carretera de La Corunya, al front de la Ciutat Universitària, a Madrid. Fou enterrat al cementiri de Montjuïc a Barcelona, i la cerimònia fou un acte multitudinari i emotiu que va inspirar Rafael Alberti un poema. A partir de juliol de 1937, el batalló Thälmann, que va ser transferit a la XI Brigada Internacional, va ser conegut també com a batalló Hans Beimler.
El tenor alemany Ernst Busch va gravar a Barcelona, juntament amb el batalló Thälmann (o batalló Hans Beimler) el disc que es va titular "Sis cançons per la democràcia". Les sis cançons, cantades en alemany i castellà, van ser:
* Hans Beimler, company
* La columna Thälmann
* La cançó de les Brigades Internacionals
* Els soldats del pantà
* La cançó del Front Unit
* Els quatre generals
La melodia que es va utilitzar per a Hans Beimler, company va ser la de la popular cançó alemanya Ich hatt' einen Kameraden (Jo tenia un camarada).

## Referències

* ↑ «Localització de la tomba de Hans Beimler al cementiri de Montjuïc». Arxivat de l'original el 2010-12-25. [Consulta: 19 abril 2011].
* ↑ Lletra de Hans Beimler, Kamaraden (alemany) (castellà)
# Oreste (Händel)

Oreste (títol original en italià, en català Oreste) és una obra dramaticomusical en tres actes composta per Georg Friedrich Händel sobre un llibret en italià . Es va estrenar el 18 de desembre de 1734 al Theatre Royal, Covent Garden de City and Liberty of Westminster.

## Vegeu també

* Llista d'òperes de Georg Friedrich Händel

## Referències

* ↑ Landgraf, Annette; Vickers, David. The Cambridge Handel Encyclopedia (en anglès). Cambridge University Press, 2009-11-26, p. 82. ISBN 978-0-521-88192-0.
Òperes de Georg Friedrich Händel :
Almira (1705)
Florindo (1708)
Rodrigo (1707)
Agrippina (1709)
Rinaldo (1711)
Il pastor fido (1712)
Silla (1713)
Teseo (1713)
Amadigi di Gaula (1715)
Acis and Galatea (1718)
Radamisto (1720)
Muzio Scevola (1721)
Floridante (1721)
Ottone (1723)
Flavio (1723)
Giulio Cesare (1724)
Tamerlano (1724)
Rodelinda (1725)
Scipione (1726)
Alessandro (1726)
Admeto (1727)
Riccardo Primo (1727)
Siroe (1728)
Tolomeo (1728)
Lotario (1729)
Partenope (1730)
Poro (1731)
Ezio (1732)
Sosarme (1732)
Orlando (1733)
Arianna in Creta (1734)
Oreste (1734)
Ariodante (1735)
Alcina (1735)
Atalanta (1736)
Arminio (1737)
Giustino (1737)
Berenice (1737)
Alessandro Severo (1738)
Faramondo (1738)
Serse (1738)
Giove in Argo (1739)
Imeneo (1740)
Deidamia (1741)
Semele (1744)
Alceste (1750) :
Oratoris de Georg Friedrich Händel :
Il trionfo del Tempo e del Disinganno (1707)
La resurrezione (1708)
Brockes Passion (1715)
Esther (1732)
Deborah (1733)
Athalia (1733)
Alexander's Feast (1736)
Il trionfo del Tempo e della Verità (1737)
Saul (1738)
Israel in Egypt (1738)
L'Allegro, il Penseroso ed il Moderato (1740)
El Messies (1741)
Samson (1741)
Semele (1743)
Joseph and his Brethren (1743)
Hercules (1744)
Belshazzar (1744)
Occasional Oratorio (1746)
Judas Maccabaeus (1746)
Joshua (1747)
Alexander Balus (1747)
Susanna (1748)
Solomon (1748)
Theodora (1749)
The Choice of Hercules (1750)
Jephtha (1751)
The Triumph of Time and Truth (1757) :
Cantates de Georg Friedrich Händel :
Ero e Leandro (1707)
Clori, Tirsi e Fileno (1707)
Aci, Galatea e Polifemo (1708)
Dalla guerra amorosa (1709)
Apollo e Dafne (1710)
Ode for the Birthday of Queen Anne (1713)
Ode for St. Cecilia's Day (1739) :
# Karate Kid (pel·lícula de 1984)

Karate Kid (títol original en anglès: The Karate Kid) és una pel·lícula estatunidenca del 1984 dirigida per John G. Avildsen. Aquesta pel·lícula es va doblar i subtitular al català.

## Argument

Quan Daniel Larusso (Ralph Macchio) es muda amb la seva mare des de Nou Jersey, a la costa est dels Estats Units, a Califòrnia, a la costa oest, no s'imagina que, a causa d'uns conflictes amb uns alumnes de karate, el seu veí, un ancià anomenat Miyagi (Pat Morita), li ensenyarà tècniques de defensa oriental per poder participar en el campionat local de karate. Mentre va aprenent, Daniel s'enamora d'Ali (Elisabeth Shue), l'exparella del líder dels seus enemics.

## Repartiment

* Ralph Macchio com a Daniel LaRusso
* Pat Morita com a Kesuke Miyagi
* Elisabeth Shue com a Ali Mills
* William Zabka com a John "Johnny" Lawrence
* Ron Thomas com a Bobby Brown
* Rob Garrison com a Tommy
* Chad McQueen com a Dutch
* Tony O'Dell com a Jimmy
* Martin Kove com a John Kreese
* Randee Heller com a Lucille LaRusso
* Julie Fields com a Susan
* Frances Bay com a Dona amb gos
* William Bassett com a Mr Mills
* Chris Casamassa (no apareix als credits) com a convidat del torneig
* Andrew Shue (no apareix als credits)) com a membre de Cobra Kai

## Banda Sonora

* "The Moment of Truth" (Survivor)
* "(Bop Bop) On the Beach" (The Flirts, Jan & Dean)
* "No Shelter" (Broken Edge)
* "Young Hearts" (Commuter)
* "(It Takes) Two to Tango" (Paul Davis)
* "Tough Love" (Shandi Sinnamon)
* "Rhythm Man" (St. Regis)
* "Feel the Night" (Baxter Robertson)
* "Desire" (Gang of Four)
* "You're the Best" (Joe Esposito)

## Premis i nominacions
### Nominacions

* 1985: Oscar al millor actor secundari per Pat Morita
* 1985: Globus d'Or al millor actor secundari per Pat Morita

## Referències

* ↑ «Karate Kid». Ésadir.cat. [Consulta: 16 agost 2013].
* ↑ «Karate Kid». Goita què fan, ara!. [Consulta: 1r juliol 2023].
* ↑ «Karate Kid (1984)» (en anglès). NYTimes.com. [Consulta: 16 juny 2022].
# Scarus russelii

Scarus russelii és una espècie de peix de la família dels escàrids i de l'ordre dels perciformes. Poden assolir fins a 51 cm de longitud total.
Es troba des de l'Àfrica oriental, Madagascar, les Seychelles i Maurici fins a Sri Lanka i la costa sud de l'Índia.

## Referències

* ↑ Cuvier, Georges; Valenciennes, A. Histoire naturelle des poissons (en francès). Tom 14, 1828-1849.
* ↑ Sa-a, Pascualita; Olisa, Kristine Elaine Paz. «Scarus russelii Valenciennes, 1840 Eclipse parrotfish» (en anglès). FishBase.

## Bibliografia

* Bruce, R.W. i J.E. Randall, 1984. Scaridae. A W. Fischer and G. Bianchi (editors) FAO species identification sheets for fishery purposes. (Western Indian Ocean fishing area 51). volume 3. FAO, Roma
# Ingenu

Ingenu (en llatí Ingenuus) va ser un dels trenta tirans que Trebel·li Pol·lió relaciona a la Història Augusta.
Era governador de Pannònia quan Valerià I va començar la seva campanya contra els perses. Li va ser encarregada l'educació militar del Cèsar Corneli Licini Valerià, fill de l'emperador Gal·liè, fins que el noi va morir l'any 258.
Quan Valerià va ser capturat i assassinat per Sapor I rei dels perses, va decidir revoltar-se contra Gal·liè i es va proclamar emperador. Gal·liè, que semblava tenir un caràcter feble i poc enèrgic, va actuar ràpidament, va reunir les seves forces i va anar a Il·líria on va derrotar a Ingenu a Mursa o Mursia. Ingenu va morir en la batalla, o bé a mans dels enemics, o potser suïcidat per a evitar les tortures que l'esperaven en cas de ser fet presoner. Gal·liè, en un decret ja havia advertit a tots els partidaris d'Ingenu sobre la seva sort, i va mostrar després d'haver guanyat, una terrible crueltat contra els seus enemics.
Pol·lió situa aquestos fets l'any 258, en el consolat de Fusc (o Tusc) i Bas, i Víctor diu que es va produir al tenir notícies de la captura de Valerià pels perses l'any 260.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 573-574.
Viccionari